32001R2492
L 337/18
JURNALUL OFÍCIAL AL UNIUNII EUROPENE
REGULAMENTUL (CE) NR. 2492/2001 AL COMISIEI
din 19 decembrie 2001
de modificare a Regulamentului (CE) nr. 1445/95 privind normele de aplicare a regimului licențelor de import și export în sectorul cărnii de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2345/2001 (2) al Comisiei, în special articolul 29 alineatul (2),
întrucât:
(1)
Regulamentul (CE) nr. 2789/98 al Comisiei (3), astfel cum a fost modificat ultima dată prin Regulamentul (CE) nr. 1204/2001 (4), acordă o derogare temporară, până la 31 decembrie 2001, de la Regulamentul (CE) nr. 1445/95 al Comisiei (5), astfel cum a fost modificat ultima dată prin Regulamentul (CE) nr. 24/2001 (6).
(2)
Având în vedere condițiile economice dificile privind exporturile de carne de vită și mânzat și experiența acumulată în urma derogărilor acordate, anumite condiții atenuate temporar în ceea ce privește perioada de valabilitate a licențelor de export cu fixare în avans a restituirii și în ceea ce privește aplicarea articolului 10 alineatul (5) din Regulamentul (CE) nr. 1445/95 la produsele înregistrate sub codul NC 0202 ar trebui să devină permanente. Prin urmare, acele condiții ar trebui incluse în Regulamentul (CE) nr. 1445/95.
(3)
Măsurile prevăzute de prezentul regulament sunt conforme cu avizul Comitetului de gestionare a cărnii de vită și vițel,
ADOPTĂ PREZENTUL REGULAMENT:
Articolul 1
Regulamentul (CE) nr. 1445/95 se modifică după cum urmează:
1.
primul paragraf de la articolul 8 alineatul (1) se înlocuiește cu următorul text:
„Termenul de valabilitate al licențelor de export pentru produsele pentru care se solicită o restituire și care fac obiectul emiterii unei licențe de import cu fixare de avans a restituirii este:
-
cinci luni plus luna curentă, pentru produsele înregistrate sub codul NC 0102 10 și 75 de zile, pentru produsele înregistrate sub codurile NC 0102 90 și 1602;
-
60 de zile pentru alte produse,
de la data emiterii, în sensul articolului 23 alineatul (2) din Regulamentul (CE) nr. 1291/2000 al Comisiei (7).
2.
prima teză și prima parte din a doua teză de la articolul 10 alineatul (5) se înlocuiesc cu următorul text:
„Prin derogare de la alineatul (1), cererile pentru licență pentru o cantitate care nu depășește 22 tone din produsele înregistrate sub codurile NC 0201 și 0202 nu fac obiectul termenului de cinci zile. În acest caz, prin derogare de la articolul 8, valabilitatea licențelor emise este limitată la cinci zile lucrătoare de la data emiterii, în sensul articolului 23 alineatul (2) din Regulamentul (CE) nr. 1291/2000, iar cererile și licențele includ la rubrica 20 următoarea mențiune:”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Se aplică cererilor de licențe de export cu fixare în avans a restituirii, de la 1 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2001.